Ha baa ka ba khona ho bolela selotho seo ka matsatsi a mararo. 15 Eitse ka letsatsi la bone ba qala ho re ho mosali oa Samsone: “Thetsa monna oa hao e le hore a ka re bolella selotho.+ Ho seng joalo re tla chesa uena le ntlo ea ntat’ao ka mollo.+ Na le ne le re memetse mona hore le tl’o nka maruo a rōna?”+ 16 Ka lebaka leo mosali oa Samsone a qala ho mo llela+ ’me a re: “Ruri u ntlhoile, ’me ha u nthate.+ Ho na le selotho seo u se etselitseng bara ba sechaba sa heso,+ empa ha ua mpolella sona.” Eaba o re ho eena: “Ha kea se bolella ’Mè le Ntate,+ ’me na ke tšoanela ho u bolella sona?” 17 Empa a ’na a mo llela ka matsatsi a supileng ao mokete o neng o tsoela pele ka ’ona, eare ka letsatsi la bosupa a qetella a mo boleletse, hobane o ne a mo qopheletse.+ Joale a bolella bara ba sechaba sa habo selotho seo.+ 18 Kahoo banna ba motse ba re ho eena ka letsatsi la bosupa le pele a ka ea kamoreng e ka hare:+